ลุยไฟ
เดอะต่อ &#8220;วรภัค ธันยาวงศ์&#8221; กรรมการผู้จัดการ ธนาคารกรุงไทย ซุ่มสร้างทีมเวิร์กผู้บริหารกรุงไทย ให้เป็นเนื้อเดียวกันอย่างมุ่งมั่น เพราะนี่คือหัวใจที่จะ Go Togeter
1 พ.ค. 2558

เดอะต่อ “วรภัค ธันยาวงศ์” กรรมการผู้จัดการ ธนาคารกรุงไทย ซุ่มสร้างทีมเวิร์กผู้บริหารกรุงไทย ให้เป็นเนื้อเดียวกันอย่างมุ่งมั่น เพราะนี่คือหัวใจที่จะ Go Togeter
ว่าแล้วเดอะต่อ ก็ใช้ศูนย์ฝึกอบรมพนักงานธนาคารที่เขาใหญ่ จัดเทรนนิ่งผู้บริหารระดับสูง ในโปรแกรม KTB Leadership Summit โดยเชิญวิทยากรผู้เชี่ยวชาญด้านนี้มาจัดหลักสูตรให้
ใครที่เคยไปอบรมหลัก สูตรผู้นำต่างๆ คงจะนึกภาพออกว่าการอบรมนี้จะเป็นยังไงบ้าง ไฮไลต์ของการอบรมครั้งนี้อยู่ที่คำว่า “ผู้นำต้องทำให้ดู”
ว่าแล้ววิทยากรก็ให้ทีมงานก่อกองไฟขึ้นมา จนไฟลุกโชนแล้วก็ขอให้ผู้บริหารที่เข้าอบรมทุกคน วิ่งลุยไฟ แบบม้าทรงเทศกาลกินเจยังไงยังงั้น
เดอะต่อ ในฐานะผู้นำสูงสุดขององค์กร ก็สวมหัวใจสิงห์วิ่งลุยไฟให้ผู้ใต้บังคับบัญชาวิ่งตาม และทุกคนก็วิ่งลุยไฟกันอย่างทั่วหน้า
ถามคุณอั๋น “ทรงพล ชีวะปัญญาโรจน์” รองกรรมการผู้จัดการใหญ่ ว่าร้อนไหม คุณอั๋นบอกว่าถ้ายืนเฉยๆ คงจะพอง 
แต่เหตุการณ์นี้ทำให้ได้เรียนรู้ว่า บางอย่างที่เราคิด ไม่ได้ยากและไม่ได้แย่ อย่างที่เราคิด
เฟี้ยวเลยครัช